Ciampedel

**Ciampedel** (*Campitello di Fassa* par talian), l'é n comun de la provinzia autonoma de Trent te la Val de Fascia. L paìsc l'à na populaziun de  sentadins ai  sun na souraspersa de &nbsp;km². L paìsc l'é a 1.448 m.s.l.m.

Sie inom ladin l vegn cà dal latin *campus*, ciamp.

## Geografìa
L paìsc l'é logà japede l Col Rodela, cognosciù ence desche "Barcon de la Dolomites", a cajon del bel panoram che se pel se goder da colassù. Sun Rodela se rua da Ciampedel sù, tras l modern impiant portamont. Da la man a nord-ovest se veit l grop dolomitich del Saslonch e a nord est la bela crepa de Sas Pordoi, l Sela e la Marmolèda. 

Paa la speisa jir a pe te Val Duron, con sie bie pré e fiores; Duron l'é la valèda che spartesc l grop del Ciadenac e chel del Saslonch. Te chest raion chi da Ciampedel i mena scialdi la besties sa mont e i và a a fèr fegn, e da da chiò ponta via l troi che mena aló da la crepes de la Mont de Sousc, percors preistorich de coleament e de barat comerzièl co la jent de Sousc, Ciastelrot e Tires.

La gejia parochièla, dedichèda a Sèn Felip e Giacum, l'é una anter cheles più veies de la val de Fascia, e la vegn nominèda per la pruma outa te n document del 1245. Del 1525 la é stata fata sù aldò del stil gotich atuèl. Sul parei da la man a sud de la gejia, apede a duc i depenc a fresch, l'é stat depent n gran Sèn Crestofol (1689).

Na carateristica frazion da mont, stravardèda dal pont de veduda urbanistich e ambientèl, l'é Pian, vila logèda soravìa Ciampedel, a 1540 m s.l.m.

Ciampedel l'é stat l prum zenter turistich-alpinistich de Fascia, con i Hotìe "Mulino" e "Agnello d'oro".

Paìsc de nonzech tel mond scientifich internazionèl (vedù l gran valor geologich che à chest lech), endèna la seconda metà de l'Otcent l'é doventà l lech de departida de sacotanta esplorazions su la Dolomites.

## Lengac e dialec
A Ciampedel vegn rejonà l *cazet*, un de la trei varietèdes ladines de Fascia.

## Vocabolar dl ladin leterar

**Ciampedel **6 1858 *Tschanpödel *(ZacchiaGB, DescrizionFascia1858*:4) 
grd. Ciampedel fas. Ciampedel bra. Ciampedel amp. Campitello LD Ciampedel
**topon. **
***comune  nell’alta  val  di  fassa,  in  trentino ***(grd. F 
2002, fas. R 1914/99; DLS 2002; DILF 2013, amp. DLS 2002, 
LD DLS 2002) Ⓘ Campitello di Fassa Ⓓ Campitello im 
Fassatal ◇ **a) l più bel scito de la Val de Sora, Ciampedel **
il più bel sito della Val dö sora, Tschanpödel ZacchiaGB, DescrizionFascia1858*:4 (bra.).

## Galaria dales fotografies

01 Campitello di Fassa - Chiesa dei Santi Filippo e Giacomo.jpg|01 Campitello di Fassa - Chiesa dei Santi Filippo e Giacomo
 
03 Campitello di Fassa - Chiesa dei Santi Filippo e Giacomo.jpg|03 Campitello di Fassa - Chiesa dei Santi Filippo e Giacomo
 
04 Campitello di Fassa - Torrente Duron.jpg|04 Campitello di Fassa - Torrente Duron
 
05 Campitello di Fassa.jpg|05 Campitello di Fassa
 
20 Campitello di Fassa - Cèsa de Comun.jpg|20 Campitello di Fassa - Cèsa de Comun
 
21 Campitello di Fassa - Cèsa de Comun.jpg|21 Campitello di Fassa - Cèsa de Comun
 
22 Campitello di Fassa - Cèsa de Comun.jpg|22 Campitello di Fassa - Cèsa de Comun
 
23 Campitello di Fassa - Cèsa de Comun.jpg|23 Campitello di Fassa - Cèsa de Comun
 
30 Campitello di Fassa - Avisio.jpg|30 Campitello di Fassa - Avisio
 
31 Campitello di Fassa - Avisio.jpg|31 Campitello di Fassa - Avisio
 
38031 Campitello di Fassa TN, Italy - panoramio.jpg|38031 Campitello di Fassa TN, Italy
 
Campitello (Val di Fassa).JPG|Campitello (Val di Fassa)
 
Campitello di Fassa (1885).jpg|Campitello di Fassa (1885)
 
Campitello lift station - panoramio.jpg|Campitello lift station - panoramio
 
CampitelloFassa.JPG|CampitelloFassa
 
Rifugio Pertini.jpg|Rifugio Pertini



## Notes